*Халкъара Ана тилине багъышлангъан тедбир «Ана тилим-меним тилим»*

**Азырлады къырымтатар тили ве эдебияты оджасы Эреджепова Э.Н.**

**Мевзу : «Ана тилим-меним тилим».**

Макъсад: Ана тилининъ гузеллиги ве назиклиги, къувети, зенгинлиги акъкъында балаларнынъ бильгилерини кенишлетмек,тувгъан тильге нисбетен урьмет дуйгъуларыны ашламакъ.(показать учащимся красоту и силу родного языка;развить культуру речи; воспитать любовь и уважение к родному языку).

Донатылув : магнитофон,ресимлер,сана.

**Алып барыджы**: Мераба севимли балалар! Хош кельдинъиз Ана тилине багъышлангъан тедбиримизге!

Ана тили - Ватан тили. Эр миллетнинъ Ватаны ве Ана тили бар.Бизим Ватанымыз – Къырымдыр.Бугунь биз тувгъан къырымтатар тилимизнинъ аджайип дерьясына киреджекмиз.

**1талебе**. Ана тилим – гъурурым,

 Юрегимсинъ,джанымсын,

 Сенсиз сувсыз чечек киби

 Мен тез солурым.

**2 талебе.** Тувгъан тильде лаф этейик.

 Тилимизни биз билейик,

 Миллетлерни урьмет этейик,

 Мектепке шенъ-шенъ келейик!

 «**Мен лаф этем» йыры.**

**Алып барыджы** : Ана тилимиз гузель ,назик ,зенгин ве таталы тильдир.Чокъ масаллар, аталар сёзлери , йырлар, тапмаджалар , лятифелер айтыла.

Аталар сёзлери анна тили акъкъында .

**Талебе** : 1.Ана тили –Ватан тили.

 2.Ана тили – халкънынъ байлыгъыдыр.

 3.Тиль- акъыл теразесидир.

 4.Татлы –сёз балдан татлы.

 5.Бизни яшаткъан,бирлештирген,бизге кучь-къувет берген – бу тильдир.

**Алып барыджы** : Гузель,зенгин тилимизде чокъ меракълы тапмаджалар бар.

**Талебе:** 1.Аягъы ёкъ,къолу ёкъ,

 Догъру юрьген ёлу ёкъ.(Йылан)

 2.Элини ялап,юзюни юва,

 Ашагъанда козюни юма.(Мышыкъ)

 3.Эрте ята,эрте тура.

 Бизге де «тур»-деп ,къычыра.(Хораз).

 4.Багъдан келир «оп-оп»,

 Аякълары топ-топ.(Балкъурт).

 5.Геджелери о юре,

 Алма ,мантар кемире,

 Тийсенъ ,аман топлана,

 Топ киби юварлана.(Кирпи).

**Алып барыджы:**Балалар,эр бир халкънынъ миллий байрамлары бар.Бизим халкъынынъ бир сыра гузель байрамлары бар : Наврез,Хыдырлез,Дервиза,Ораза,Къурбан.

 Бизде миллий оюнларымыз бар. Тым-Тым оюны.

#  *Масал «Аранчыкъ»*

Бир заманда бар экен,бир заманда ёкъ экен.Бир койнинъ четинде бир аранчыкъ тура.Бир кунь аранчыкъны кобелек коре.Енгиль ельчик эскенде ,кобелечик янына уча,къапуны такъырдата(такъ-такъ-такъ) ве сорай:

Талебе (Амина):-Аранчыкъта ким бар?

Сес чыкъмай. Кобелечик –енгиль къанатчыкъ,бу аранчыкъта яшамагъа башлай.Эртеси куню сычанчыкъ -чебер эльчик,янындан чапып кеткенде,ара

нчыкъны корип ,къапуны такъырдата(такъ-такъ-такъ) ве сорай:

**Талебе**(Камила):-Ким аранчыкъта яшай ?

**Талебе**(Амина):-Мен ,кобелечик-енгиль къанатчыкъ.Я сен ким?

**Талебе**(Камила):-Мен,сычанчыкъ-чебер эльчик.-Айды берабер яшайыкъ!

**Талебе**(Амина):-Я сен не япмагъа билесинъ?

**Талебе**(Камила):-Мен хамыр басам,лезетли чибереклер пиширем!

**Талебе**(Амина):-Хош кельдинъ,сычанчыкъ,берабер яшайыкъ,дост олайыкъ!

Энди экевлешип яшайлар.

Эртеси куню бакъачыкъ-вакъачыкъ секирип келе,къапуны такъырдата(такъ-такъ-такъ) ве сорай:

**Талебе**(Хатидже):-Аранчыкъта ким бар?

**Талебе**(Амина):-Мен,Кобелечик-енгиль къанатчыкъ.

**Талебе**(Камила):-Мен,сычанчыкъ-чебер эльчик.Я сен ким?

**Талебе**(Хатидже):-Мен,бакъачыкъ-вакъачыкъ.Айдынъыз берабер яшайыкъ!

**Талебе**(Амина):-Я сен не япмагъа билесинъ?

**Талебе**(Хатидже):-Мен лезетли къаве пиширем,къурабие япам.

**Талебе**(Камила):-Хош кельдинъ,бакъачыкъ-вакъачыкъ,берабер яшайыкъ,дост олайыкъ!

Энди олар учевлешип яшайлар.Чапып,кече тавшанчыкъ-чабичик,пенджерени такъылдатып,сорай:

**Талебе**(Фериде):-Аранчыкъта ким бар?

**Талебе**(Амина):-Мен ,Кобелечик-енгиль къанатчыкъ.

**Талебе**(Камила):-Мен,сычанчыкъ-чебер эльчик.

**Талебе**(Хатидже):-Мен,бакъачыкъ-вакъачыкъ).Я сен кимсин?

**Талебе**(Фериде):-Мен тавшанчыкъ-чабичик.Айдынъыз,берабер яшайыкъ!

**Талебе**(Хатидже):-Я сен не япмагъа билесинъ?

**Талебе**(Фериде):-Мен «Хайтарма» ойнамагъа биллем!

**Талебе**(Хатидже):-Хош кельдинъ,тавшанчыкъ,берабер яшайыкъ,дост олайыкъ!

 Энди олар дёртевлешип яшайлар.

Бир кунь бу аранчыкъ акъкъында аюв эшиткен.Аранчыкъ янына келип ,къычыра:

**Талебе**(Сабри):-Эй,эй,аранчыкъта ким бар? Сес беринъиз!Эй-эй!

-Мен,Кобелечик-енгиль къанатчыкъ.

-Мен,сычанчыкъ-чебер эльчик.

-Мен,бакъачыкъ-вакъачыкъ.

-Мен,тавшанчыкъ-чаббичик.Я сен ким?

**Талебе**(Сабри):-Мен ,аювчыкъ-салпы аячыкъ.Мен де истейим сизнен яшамагъа ве дост олмагъа!

Эписи айталар:-Хош кельдинъ,аювчыкъ,берабер яшайыкъ,дост олайыкъ!

**Талебе:** Ана тилим - къырым тили, Къырым меним догъмуш илим, Деп гъурурлан, эй ватандаш, Тилинъ олсун санъа ёлдаш!

Алып барыджы :Озь тилинъизни севинъиз ве огренинъиз!Тувгъан тилинъизни огренмек имкянындан гъурурланынъыз!Ана тилини темелли бильмек-инсанны зенгин эте,онынъ дюньябакъышыны кенишлете. Ватанымызда яшагъанымызны, гузельден - гузель ана тилини огренемиз, лаф этемиз ве ич бир вакъыт унутмайыкъ.

**Сагъ олунъыз!!!**